**INTEGRUOTO UGDYMO PROJEKTŲ IR PAMOKŲ EDITAI PROGRAMINĘ ĮRANGĄ NAUDOJANČIOSE MOKYKLOSE KONKURSO ĮGYVENDINIMO PASLAUGOS**

**TECHNINĖ SPECIFIKACIJA**

# **I SKYRIUS**

# **BENDROSIOS NUOSTATOS**

1. **Perkantysis subjektas** –AB Vilniaus šilumos tinklai (toliau – **VŠT arba PS**).
2. **Pirkimo objektas** – Integruoto ugdymo projektų ir pamokų EditAI programinę įrangą naudojančiose mokyklose konkurso įgyvendinimo paslaugos.
3. **Konkurso priežastis ir tikslas:**
   1. Lietuvos energetikos sektoriaus įmonės, taip pat aukštojo mokslo institucijos, yra susirūpinusios dėl mažėjančio gamtos ir inžineriniais mokslais besidominčių moksleivių skaičiaus, todėl inicijuoja begalę įvairių iniciatyvų ir renginių mokyklose ir švietimo bendruomenėse. Pvz., VŠT organizavo vasaros stažuočių programą „išdrįsk veikti“; Epso-G grupės įmonės skiria per 150 tūkst. Eurų per metus būsimų energetikų stipendijoms; virš 50 Ignitis grupės darbuotojų per 2023/24 mokslo metus aplankė apie 8000 mokinių ir pravedė virš 300 pamokų. Dar beveik 1800 mokinių, mokytojų, studentų dalyvavo organizuojamose ekskursijose elektrinėse ir jėgainėse, kt. Visa tai daroma su tikslu didinti moksleivių ir studentų motyvaciją dirbti energetikos sektoriuje, kad moksleiviai aktyviau rinktųsi gamtos mokslų ir inžinerijos krypčių studijas. Norėdamos į energetikos sektorių pritraukti naujų talentų ir Lietuvoje sukurti ateities energetikų profesinį centrą, energetikos bendrovės skiria ir beveik milijoną eurų paramos Lietuvos jaunimui.
   2. Nepaisant VŠT ir kitų energetikos įmonių bei aukštųjų mokyklų pastangų ir iniciatyvų, pastebimos nerimą keliančios tendencijos, galinčios turėti esminių pasekmių PS konkurencingumui ir gebėjimui užsitikrinti pakankamą talentingų ir profesionalių darbuotojų skaičių:
      1. Pedagogų regeneracijos (pamainumo) koeficientas (pedagogų iki 50 metų lyginant su bendru pedagogų skaičiumi) atskirose disciplinose šalyje nesiekia 20% (pvz. fizika, chemija, matematika, biologija, kt.). t.y. 6-8 metų bėgyje Lietuvoje kritiškai trūks šių dalykų mokytojų;
      2. Pedagogines atskirų dalykų studijas pasirinkusių studentų skaičius 2024 metais visose aukštosiose mokyklose siekė: chemija – 3, matematika – 9, fizika – 0, technologijos – 0, informatika – 1, biologija – 10 (<https://www.lrt.lt/naujienos/lietuvoje/2/2334604/kalba-skaiciai-i-chemijos-pedagogika-istojo-3-matematikos-9-fizikos-0-abiturientu>);
      3. Moksleivių susidomėjimas ir pasirinkimas studijuoti gamtos, tiksliuosius ir/ar inžinerinės pakraipos mokslus dėl įvairių priežasčių toliau mažėja;
      4. Gabiausi tiksliesiems, technologijų ar gamtos mokslams polinkį turintys absolventai studijas renkasi užsienio aukštosiose mokyklose dėl sukurtų patrauklių studijų sąlygų ir globalios kovos dėl talentų.
   3. Atsižvelgdama į tai, kad Lietuvos mokyklos pradeda naudoti tikslinę integruoto ugdymo programinę įrangą EditAI (šiuo metu EditAI naudotojų daugiau kaip 90), ir programinės įrangos sukuriamas unikalias galimybes efektyviai konkrečiu energetikai skirtu turiniu pasiekti platų skaičių vaikų, VŠT planuoja įgyvendinti integruoto ugdymo projektų programą EditAI programinę įrangą naudojančiose Lietuvos bendrojo ugdymo įstaigose.
   4. VŠT perka integruoto ugdymo projektų, susijusių su energetikos tematikomis, programos EditAI sudarymo, vykdymo EditAI platformoje, koordinavimo ir susijusios komunikacijos paslaugas.

**II SKYRIUS**

**REIKALAVIMAI PASLAUGOMS**

1. Paslaugų teikėjas yra integruoto ugdymo platformos EditAI savininkas ir valdytojas.
2. Perkamų paslaugų aprašymas ir kiti reikalavimai paslaugų teikimui:
   1. Tiekėjas parengia „geriausio energetikos tematika parengto ir įgyvendinto projekto ar pamokos“ konkurso nuostatų aprašą, suderina su PS atstovais. Konkurso nuostatų apraše detaliai aprašomas konkurso organizavimo ir vykdymo procesas, gairės mokytojams ir mokykloms dėl konkurso sąlygas atitinkančių pamokų ir projektų, įgyvendinimo terminai, dalykų ir temų sąrašas, reikalavimai konkursui pateikiamų pamokų ar projektų rezultatams bei jų pateikimui. Per 2 savaites nuo sutarties sudarymo dienos.
   2. Tiekėjas parengia ne mažesnį kaip 30 energetikos temos (iš kurių bent 5 turi vesti į VŠT kanalus: tinklapiai, YT) mokslinių ar spaudos straipsnių ar kitų šaltinių sąrašą įvairioms vaikų amžiaus grupėms nuo 1 iki 12 klasės, kuris bus įkeltas į EditAI programinę įrangą mokytojų įgyvendinamų projektų temos pasirinkimui, ir sąrašą suderina su PS atstovais. Per 2 savaites nuo sutarties sudarymo dienos;
   3. Tiekėjas informuoja EditAI programinę įrangą naudojančias mokyklas apie skelbiamą geriausio projekto energetikos tematika konkursą, kurio vienas iš partnerių yra „Vilniaus šilumos tinklai“ ir užtikrina nuolatinį komunikavimą su konkurse dalyvaujančiomis mokyklomis visą sutarties įgyvendinimo laikotarpį;
   4. Tiekėjas atskirais skiriamaisiais ženklais programinėje įrangoje pažymi ir išskiria su energetikos tema susijusias temas, įgyvendinamą konkursą, taip pat užtikrina „VŠT“ ir konkurso logotipų naudojimą EditAI konkursui rengiamų projektų aprašuose;
   5. Tiekėjas periodiškai, bet ne rečiau kaip du kartus į mėnesį, informuoja PS apie konkurso eigą, mokyklų ir mokytojų aktyvumą pateikdamas periodinę konkurso statuso ataskaitą;
   6. Tiekėjas įsipareigoja, kad geriausio projekto energetikos tema konkurse dalyvaus ne mažiau kaip 100 EditAI programinę įrangą naudojančių Lietuvos bendrojo ugdymo mokyklų;
   7. Tikimąsi, kad konkursui kvalifikuojantys projektai bus įgyvendinti ir pateikti pirminiam vertinimui laikotarpiu, t. y. sausio – kovo mėn. d. Tiekėjas 2025.03.29 d. – 2025.04.08 d. atliks pirminį pateiktų konkursui mokyklose įgyvendintų projektų vertinimą, atitikimą konkurso sąlygoms ir pateiks vertinimo komisijai išplėstinį geriausių projektų sąrašą (ne mažiau 30 vnt., arba ne mažiau kaip po 5 nominacijas į skirtingas konkurso kategorijas). PS kartu su Tiekėju ir kitais projekto partneriais sudaryta vertinimo komisija 2025.04.08 – 2025.04.15 d. išrinks konkurso nugalėtojus;
   8. Konkurso nugalėtojai atskirose kategorijose (mokyklos, mokyklų vadovai, savivaldybės, mokytojai, mokiniai) bus paskelbti per Energetikų dienos šventę 2025.04.17 d. arba kitu laikotarpiu iš anksto susiderinus su PS ir kitais projekto partneriais. Šventės organizavimas, patalpos ir/ar svečių maitinimas nėra įskaičiuotos į šių paslaugų kainą.
   9. Tiekėjas įsipareigoja savo nuožiūra skirti ne mažesnę kaip 30 proc. sutarties kainos konkurso nugalėtojų priziniam fondui. Tiekėjas konkrečius prizus išrenka savo nuožiūra ir iš anksto suderina su PS. Prizai įteikiami nugalėtojų paskelbimo dieną.
   10. Įgyvendinus konkursą Tiekėjas pateikia PS glaustą konkurso organizavimo ir įgyvendinimo ataskaitą, kurioje nurodo bendrus projekto sėkmės rodiklius: pasiektų mokyklų skaičių pagal šalies geografiją, sugeneruotų ir įgyvendintų projektų skaičių, konkurse dalyvavusių mokytojų skaičių pagal klasių lygius ir mokomuosius dalykus, preliminarų į projektų įgyvendinimą įtrauktų moksleivių skaičių.
3. Šalys sutinka ir supranta, kad nepaisant didelio EditAI programinę įrangą naudojančių ir nuolat augančių mokyklų skaičiaus, taip pat VŠT ženkliai didesnio efektyvumo pasiekti ir į energetikos tematikas įtraukti didelį skaičių vaikų, pats konkursas dar negarantuoja mokytojų ir mokyklų aktyvumo dalyvauti konkurse. Todėl įvardina šį projektą kaip eksperimentinį ir nenustato minimalaus sugeneruotų projektų, įgyvendintų projektų ar į projektų įgyvendinimą įtrauktų vaikų skaičiaus reikalavimų. Tuo pačiu, atsižvelgiant į dabartinius EditAI naudojimosi mokyklose skaičius, tikimąsi, kad mokyklose pagal konkurso nuostatus konkurso vykdymo laikotarpiu bus sugeneruota ir įgyvendinta per 500 projektų, įsitrauks per 1000 pedagogų ir projektų įgyvendinime dalyvaus per 7500 moksleivių.
4. Tiekėjas įsipareigoja suteikti PS atstovui galimybę prisijungti prie EditAI platformos ir stebėti joje esantį turinį.
5. **Pirkimas laikomas žaliu,** vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo(toliau – Aprašas)4.4.3 p., pirkimas laikomas žaliu, kai perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Šiuo pirkimu perkamos paslaugos (intelektinės paslaugos), nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.