**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2025 m. sausio d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB „EditAI“ |
| **Buveinės adresas** | Šiaulių 10-56, LT-01134 Vilnius |
| **Juridinio asmens kodas** | 306384176 |
| **PVM mokėtojo kodas** | LT100016238414 |
| **Banko sąskaita** | LT704010051005750945 |
| **Atstovas ir atstovavimo pagrindas** |  |
| **Telefonas** | +370 682 18530 |
| **El. pašto adresas** |  |

1. **SUTARTIES DALYKAS**

1.1. Sutarties dalykas **Ugdymo projektų įgyvendinimo paslaugų** (toliau – **Paslaugos**) pirkimas–pardavimas.

1.2. Paslaugų teikimo vieta: Lietuvos teritorija.

1.3.Paslaugas priimti įgalioto atsakingo asmens kontaktiniai duomenys. Apie įgalioto asmens pasikeitimą Užsakovas informuoja Paslaugų teikėją šios Sutarties 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomafiksuotos kainos kainodaros metodas*.*

2.2. Atsižvelgiant į Sutarties Specialiųjų sąlygų 2.1 punktą:

Sutarties kaina yra:

**10.000,00 *(*dešimt tūkstančiai eurų, *00 ct*) Eur be PVM;**

**Pridėtinės vertės mokestis (PVM) – 21 proc. – 2.100,00 *(du tūkstančiai šimtas eurų, 00 ct);***

**12.100,00 *(dvylika tūkstančių vienas šimtas eurų, 00 ct)* Eur su PVM.**

**Etapų kaina:**

**I Etapo – 20 (dvidešimt) procentų Sutarties kainos yra sumokama įgyvendinus Sutarties 1 priedo „Techninė specifikacija“ 5.1. – 5.3. punktų veiklas;**

**II Etapo** *-* **50 (penkiasdešimt) procentų Sutarties kainos yra sumokama įgyvendinus Sutarties 1 priedo „Techninė specifikacija“ 5.4. – 5.7. punktų veiklas;**

**III Etapo kaina - 30 (trisdešimt) procentų Sutarties kainos yra sumokama įgyvendinus Sutarties 1 priedo „Techninė specifikacija“ 5.8. – 5.10.** **punktų veiklas;**

2.3. Apmokėjimo sąlygos: užbaigus konkretų etapą, mokama šio etapo kaina per Bendrųjų sąlygų 5.11 punkte nurodytą terminą.

2.4. Paslaugų kainos/įkainio perskaičiavimas dėl kainų lygio kitimo atliekamas žemiau nustatyta tvarka. Paslaugų kaina/įkainiai (neįskaitant PVM), Sutarties galiojimo laikotarpiu perskaičiuojami tokiomis sąlygomis:

2.4.1. Paslaugų kaina/įkainis Sutarties galiojimo laikotarpiu galės būti perskaičiuojamas ir keičiamas, jeigu Lietuvos Respublikos metinė infliacija pagal suderintą vartotojų kainų indeksą, remiantis Valstybės duomenų agentūros Oficialiosios statistikos portalo1 (https://osp.stat.gov.lt/), buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimas atliekamas ne dažniau kaip kas 6 mėn.). Paslaugų įkainį perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainį. Paslaugų įkainis perskaičiuojamas pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Paslaugų įkainis;

Sn – Sutartyje nustatytas Paslaugų įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - (https://osp.stat.gov.lt/ ) , Pagrindiniai Lietuvos Respublikos rodikliai.

2.4.2. Perskaičiuota Paslaugų kaina/įkainis įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Užsakovo dar nebuvo užsakyta. Už Paslaugas, užsakytas iki susitarimo dėl Paslaugų kainos/įkainio perskaičiavimo pasirašymo dienos, Užsakovas apmoka taikant iki tol galiojusį Paslaugų kainą/įkainį, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naują Paslaugų kainą/įkainį.

2.4.3. Paslaugų kainos/įkainio perskaičiavimas įforminamas Šalių pasirašomu susitarimu, kuriame užfiksuojama perskaičiuota Paslaugų kaina/įkainis ir šio perskaičiavimo įsigaliojimo sąlygos.

**3. PASLAUGŲ SUTEIKIMAS**

3.1. Paslaugos turi būti suteiktos per Sutarties 1 priede „ Techninė specifikacija“ nurodytus terminus. Terminai nurodyti Sutarties 1 priede „ Techninė specifikacija“ bendru sutarimu gali būti koreguojami atsižvelgiant į projekto vykdo eigą.

3.2.Bendras Paslaugų suteikimo terminas negali viršyti 9 (devyni) mėnesių nuo Sutarties įsigaliojimo dienos.

3.3. Suteikęs Paslaugas Užsakovui Paslaugų teikėjas pateikia dokumentus nurodytus Sutarties 1 priede „ Techninė specifikacija“ 5.10. punkte.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 5 (penkias) kalendorines dienas nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas/jų etapą, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos, neįskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, ar dėl aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos prekybinės, ekonominės ar finansinės sankcijos, Paslaugų teikėjas savo kompetencijos ribose įsipareigoja dėti maksimalias pastangas, siekiant apsaugoti Užsakovą bei susijusius trečiuosius asmenis nuo neigiamų pasekmių. Paslaugų teikėjas įsipareigoja atlyginti Užsakovo patirtus tiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis.

6.2. Sutarties įvykdymo užtikrinimo būdai ir taikymo tvarka nustatyta Bendrosiose sąlygose.

6.3. Neįgyvendinus Sutartyje numatytų etapų, už tą etapą nebus mokama Sutartyje nustatytomis sąlygomis.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomi aplinkos apsaugos vadybos sistemų reikalavimai: NE.

8.2. Sutarčiai taikomi socialiniai kriterijai: NE.

8.3. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys. Sutarčiai netaikomas BD 9.2 p.

8.4. Paslaugų teikėjas yra registruotas PVM mokėtoju Lietuvos Respublikoje.

8.5. Ši Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

**PRIDEDAMA:**

1 priedas – Techninė specifikacija;

2 priedas – Kontaktiniai adresai pranešimams siųsti ir asmenys, atsakingi už sutarties vykdymą;

3 priedas –Bendrosios sąlygos.

4 priedas – Tiekėjų etikos kodeksas.

**9. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB Vilniaus šilumos tinklai** | **Paslaugų teikėjas**  **UAB „EditAI“** |

Priedas Nr. 2

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

**PRANEŠIMAI**

* 1. Užsakovo kontaktiniai adresai pranešimams siųsti: adresas – Spaudos g. 6-1, 05132 Vilnius, elektroninis paštas – [info@chc.lt](mailto:info@chc.lt)**.**
  2. Paslaugų teikėjo kontaktiniai adresai pranešimams siųsti: Paslaugų teikėjo kontaktiniai adresai pranešimams siųsti: adresas – Šiaulių 10-56, LT-01134 Vilnius, elektroninis paštas

**KONTAKTINIAI ASMENYS**

1. Užsakovo atstovų, kurie bus atsakingi už šios Sutarties vykdymą, kontaktai:
2. Paslaugų teikėjo atstovų, kurie bus atsakingi už šios Sutarties vykdymą, kontaktai:
3. Už Sutarties paviešinimą atsakingas Pirkimų skyriaus Projektų koordinatorė